ชาวร็อกเดือดกับ SWEET BROS. อีพีอัลบั้มใหม่จาก LOMOSONIC (คลิป)
วงร็อกสายว้าก LOMOSONIC (โลโมโซนิค) ของสมาชิก 4 หนุ่ม บอย-ร้องนำ/ป้อม-กีตาร์/ปิติ-กีตาร์/ออตโต้-กลอง ภายใต้บ้านหลังใหม่ genie records (จีนี่ เรคคอร์ดส) กับ EP อัลบั้มใหม่ที่ชื่อ SWEET BROS. (สวีท โบรส์) ผลงานสุดจัดจ้านแต่แฝงความอบอุ่นจากฝีมือการดูแลของพูนศักดิ์ จตุระบุล (อ๊อฟ บิ๊กแอส) และมี โป โปษยะนุกูล มาช่วยดูแลเนื้อเพลงให้ฟังง่ายเข้าหู ประเดิมปล่อย วันที่ฉันไม่อยู่ (TOMORROW)โดย บอย เล่าที่มาของอัลบั้มนี้ให้ฟังว่า อัลบั้มนี้มันคือเรื่องราวต่างๆที่ได้จากการที่ทำงาน ได้เจอแฟนเพลง ได้เจอประสบการณ์หลายๆ อย่าง ในตัวเนื้องานอยากให้ลองฟัง มันมีศิลปะ มีสีสัน มีความสนุกสนาน ดนตรีอาจจะป๊อปขึ้นแต่ยังคงซ่อนความกวนเอาไว้ ไม่ทิ้งลูกเล่นดุดันตามสไตล์โลโมโซนิค ก็อยากให้ทุกคนลองรักมันในแบบที่เรามองเห็นคิดว่าไม่ยากที่แฟนเพลงจะรับรู้และเข้าใจ อีพีชุดนี้ผมได้พี่อ๊อฟ บิ๊กแอส มาเป็นโปรดิวเซอร์ให้แกทำงานละเอียด ให้คำปรึกษาที่ดี ได้เรียนรู้วิธีการทำงานจากพี่เค้ามาเยอะ ซึ่งบางเรื่องมันก็เป็นพื้นที่ที่เราไปไม่ถึง คือผมรู้สึกว่าถ้าไม่มีแกงานอาจจะออกมาไม่เป๊ะก็ได้ พี่อีกคนที่พวกเราได้ร่วมงานด้วยคือพี่โป โปษยะนุกุล แกมาช่วยขัดเกลาเนื้อเพลง ทำให้สามารถสื่อสารเข้าใจได้ง่ายขึ้น เชื่อมต่อกับคนอื่นได้มากขึ้น และเป็นมิตรมากขึ้นซึ่งตรงกับชื่ออีพีชุด SWEET BROS. ที่แปลว่าพี่ชายที่แสนดี คือเราอยากจะเป็นมิตรและแคร์คนรอบข้างให้มากขึ้น ยังอยากเป็นพี่ชายที่เข้าใจและเดินเคียงข้างแฟนเพลงมากกว่าที่จะเดินเป็นผู้นำอยู่ข้างหน้า สำหรับเพลงเปิดตัววันที่ฉันไม่อยู่ ผมได้แรงบันดาลใจมาจากภาพยนตร์เรื่องนึงที่ทำให้ผมนึกถึงการจากลา ผมก็เลยเริ่มที่จะเขียนเพลงนี้และเมโลดี้ขึ้นมา และได้พี่โปมาช่วยจบเนื้อเพลงให้จบสมบูรณ์ ส่วนมิวสิกวิดีโอเพลงนี้ได้ทีมผู้กำกับจาก DIREC-TORNET มาถ่ายทอดเรื่องราวผ่านภาพ เป็นเรื่องของพี่ชายกับน้องสาวในโรงพยาบาลจิตเวช และมีไอศกรีมสัญลักษณ์ของความสุข แสดงโดย เบสท์-ณัฐสิทธิ์ กับน้องลีเกต-ศุภวัลย์ พูนเจริญ และพวกเราจะปล่อยอัลบั้ม SWEET BROS. ทั้ง 6 เพลงในวันที่ 18 พ.ค.2563 นะครับ.
วงร็อกสายว้าก LOMOSONIC (โลโมโซนิค) ของสมาชิก 4 หนุ่ม บอย-ร้องนำ/ป้อม-กีตาร์/ปิติ-กีตาร์/ออตโต้-กลอง ภายใต้บ้านหลังใหม่ genie records
LOMOSONIC,genie records,อ๊อฟ บิ๊กแอส,โป โปษยะนุกูล,จีนี่ เรคคอร์ดส,โปรดิวเซอร์,ข่าววันนี้,นักร้อง